**ΟΚΤΩΒΡΙΟΣ 19!!**

**ΜΝΗΜΗ ΤΟΥ ΑΓΙΟΥ ΕΝΔΟΞΟΥ ΠΡΟΦΗΤΟΥ ΙΩΗΛ**

**ΙΩΗΛ ΠΡΟΦΗΤΗΣ**

**ΑΚΟΛΟΥΘΙΑ**

**(Μητροπ. Εδέσσης Ιωήλ· Σταύρος Τόγιας)**

**ΕΙΣ ΤΟΝ ΕΣΠΕΡΙΝΟΝ**

**Ευλογήσαντος του ιερέως, ο Προοιμιακός, και το· Μακάριος ανήρ.**

**Εις δε το· Κυριε εκέκραξα, ιστώμεν Στίχους ς' και**

**ψάλλομεν Προσόμοια Στιχηρά.**

**Ήχος πλ.δ'. Ω του παραδόξου θαύματος**

Το θείον Πνεύμα εκκέχυται, ως ο σεπτός Ιωήλ, προφητεύων εθέσπισε, παρ' αυτού κινούμενος, εφ' ημάς τους πιστεύοντας, και μυστηρίων θείων φανέρωσιν, αποκαλύπτει, και προφητεύουσιν, οι την ενέργειαν, την αυτού δεξάμενοι, και θεϊκή, αίγλη φωτιζόμενοι, και θεία χάριτι.

Θεηγορίας ανάπλεως, ο θαυμαστός Ιωήλ, ως πηγή εκπορεύεται, τας ψυχάς αρδεύουσα, εκ του οίκου σου Δεσποτα, και γλυκασμόν ημίν απεστάλαξε, τας διανοίας καταγλυκαίνοντα, όλος μετάρσιος, γεγονώς τω πνεύματι, δι ' αρετής, ανακουφιζόμενος, προς θείον ύψωμα.

Προφητική παρρησία σου, και νοερά προς Θεόν, Ιωήλ οικειότητι, δι' ης τα ουράνια, κατοπτεύεις θεάματα, υπέρ ημών αυτόν εξιλέωσαι, των εκτελούντων, πίστει την μνήμην σου, λύσιν αιτούμενος, των πταισμάτων ένδοξε, και μετοχήν, θείων απολαύσεων, και μέγα έλεος.

**Έτερα. Ήχος πλ. δ . Τι υμάς καλέσωμεν Άγιοι.**

Ποίοις, εγκωμίοις προσείπωμεν, ανυμνούντες επαξίως, τον Προφητήν ιωήλ, ον το πνεύμα του Κυρίου, επεσκίασε λαμπρώς, και άνω θεαμάτων την εξήγησιν, ακτίστοις ενεργείας εδωρήσατο· δι’ ο ημών την διάνοιαν, και την καρδίαν ο πάντιμος, σοφίζει νυν, ταις λιταίς ο θεοφώτιστος.

Σάλπιγξ, ανεδείχθης θεόφθογγος, εν Σιών καταβοώσα, του Κυρίου τας βουλάς, ότι σκότους η ημέρα, και νεφέλη ο καιρός, εγγίζει, και ως όρθρος εκχυθήσεται, τοις πάσιν, εάν μη μετανοήσωσι, και διαρρήξωσι τάχιστα, των καρδιών τα ιμάτια, ως ένδοξε, Ιωήλ εθεσμοδότησας.

Δεύτε, Προφητών θείος σύλλογος, και ανδρών πενυματοφόροων, ο τρισόλβιος χορίς, συν τοις θείοις Αποστόλοις, ευφημήσατε ομού, κινύραν, Παρακλήτου την ευάρμοστον, τον μέγαν, Ιωήλ τον θεοφόρητον, και μετ’ αυτού δυσωπήσατε, πρεσβευτικώς θεοδόξαστοι, υπέρ ημών, τον Χριστόν τον παντευλόγητον.

**Δόξα. Ήχος πλ. β .**

Προφητική πανήγυρις σήμερον πιστοί, Άγγελοι και άνθρωποι, μετ’ αλλήλων χορεύσατε· συνήγαγε γαρ ημάς, ο ένδοξος Προφήτης Ιωήλ· η πάγχρυσος του Κυρίου λύρα, ο αυλός της αληθείας, ο ταις επιπνοίαις του Παρακλήτου ανακρουόμενος, η λαμπηδών του ηλίου της δικαιοσύνης, του πνευματικού στερεώματος το άδυτον άστρον, δι’ ου ο παλαιός του νόμου λαός εφωτίσθη· της χάριτος διδάσκαλος, και μεγαλοφωνότατος κήρυξ. Αυτού ταις ικεσίαις Χριστέ ο Θεός, σώσον τας ψυχάς ημών.

**Και νυν. Θεοτοκίον**

Τις μη μακαρίσει σε, Παναγία Παρθένε; τις μη ανυμνήσει σου τον αλόχευτον τόκον; ο γαρ αχρόνως εκ Πατρός εκλάμψας Υιός μονογενής, ο αυτός εκ σου της Αγνής προήλθεν, αφράστως σαρκωθείς, φύσει Θεός υπάρχων, και φύσει γενόμενος άνθρωπος δι' ημάς, ουκ εις δυάδα προσώπων τεμνόμενος, αλλ' εν δυάδι φύσεων, ασυγχύτως γνωριζόμενος. Αυτόν ικέτευε, σεμνή Παμμακάριστε, ελεηθήναι τας ψυχάς ημών.

**Είσοδος. Φως ιλαρόν. Προκείμενον της ημέρας. Αναγνώσματα.**

**Προφητείας Ιωήλ (Κεφ. 2, 1-13)**

Σαλπίσατε σάλπιγγι εν Σιών, κηρύξατε εν όρει αγίω μου, και συγχυθήτωσαν πάντες οι κατοικούντες την γην, διότι πάρεστιν ημέρα Κυρίου, ότι εγγύς, ημέρα σκότους και γνόφου, ημέρα νεφέλης και ομίχλης. Ως όρθρος χυθήσεται επί τα όρη λαός πολύς και ισχυρός· όμοιος αυτώ ου γέγονεν από του αιώνος και μετ’ αυτόν ου προστεθήσεται έως ετών εις γενεάς γενών. Τα έμπροσθεν αυτού πυρ αναλίσκον, και τα οπίσω αυτού αναπτομένη φλοξ· ως παράδεισος τρυφής η γη προ προσώπου αυτού, και τα όπισθεν αυτού πεδίον αφανισμού, και ανασωζόμενον ουκ έσται αυτώ. Ως όρασις ίππων η όψις αυτών, και ως ιππείς ούτως καταδιώξονται· ως φωνή αρμάτων επί τας κορυφάς των ορέων εκαλούνται και ως φωνή φλογός πυρός κατεσθιούσης καλάμην και ως λαός πολύς και ισχυρός παρατασσόμενος εις πόλεμον. Από προσώπου αυτού συντριβήσονται λαοί, παν πρόσωπον ως πρόσκαυμα χύτρας. Ως μαχηταί δραμούνται και ως άνδρες πολεμισταί αναβήσονται επί τα τείχη, και έκαστος εν τη οδώ αυτού πορεύσεται, και ου μη εκκλίνουσι τας τρίβους αυτών, και έκαστος από του αδελφού αυτού ουκ αφέξεται, καταβαρυνόμενοι εν όπλοις αυτών πορεύσονται και εν τοις βέλεσιν αυτών πεσούνται και ου μη συντελεσθώσι. Της πόλεως επιλήχονται και επί των τειχέων δραμούνται και επί τας οικίας αναβήσονται και δια θυρίδων εισελεύσονται ως κλέπται. Προ προσώπου αυτών συγχυθήσεται η γην και σεισθήσεται ο ουρανός, ο ήλιος και η σελήνη συσκοτάσουσι, και τα άστρα δύσουσι το φέγγος αυτών. Και Κύριος δώσει φωνήν αυτού, ότι πολύ εστι σφόδρα η παρεμβολή αυτού, ότι ισχυρά έργα λόγων αυτού· διότι μεγάλη η ημέρα Κυρίου, επιφανής σφόδρα, και τις έσται ικανός αυτή; Και νυν λέγει Κύριος ο Θεός υμών και εν νηστεία και κλαυθμώ και εν κοπετώ· και διαρρήξατε τας καρδίας υμών και τα ιμάτια υμών και επιστράφητε προς Κύριον τον Θεόν υμών, ότι ελεήμων και οικτίρμων εστί, μακρόθυμος και πολυέλεος και μετανοών επί ταις κακίαις.

**Προφητείας Ιωήλ (Κεφ. 3, 1-15)**

Και έσται μετά ταύτα και εκχεώ από του πνεύματός μου επί πάσαν σάρκα, και προφητεύουσιν οι υιοί υμών και αι θυγατέρες υμών, και οι πρεσβύτεροι υμών ενύπνια ενυπνιασθήσονται, και οι νεανίσκοι υμών οράσεις όψονται· και επί τους δούλους μου και επί τας δούλας μου εν ταις ημέραις εκείναις εκχεώ από του πνεύματός μου. Και δώσω τέρατα εν ουρανώ και επί της γης, αίμα και πυρ και ατμίδα καπνού. Ο ήλιος μεταστραφήσεται εις σκότος και η σελήνη εις αίμα προν ελθείν την ημέραν Κυρίου την μεγάλην και επιφανή. Και έσται, πας ος αν επικαλέσηται το όνομα Κυρίου, σωθήσεται· ότι εν τω όρει Σιών και εν Ιερουσαλήν έσται ανασωζόμενος, καθότι είπε Κύριος, και ευαγγελιζόμενοι, ους Κύριος προσκέκληται.

**Προφητείας Ιωήλ (Κεφ. 2, 1-13)**

Ο Κύριος εκ Σιών ανακράξεται και εξ Ιερουσαλήμ δώσει φωνήν αυτού, και σεισθήσεται ο ουρανός και η γη· ο δε Κύριος φείσεται του λαού αυτού, και ενισχύσει τους υιούς Ισραήλ. Και επιγνώσεσθε, διότι εγώ Κύριος ο Θεός υμών ο κατασκηνών εν Σιών όρει αγίω μου· και έσται Ιεσουσαλήμ αγία, και αλλογενείς ου διελεύσονται δι’ αυτής ουκέτι. Και έσται εν τη ημέρα εκείνη αποστάξει τα όρη γλυκασμόν, και οι βουνοί ρυήσονται γάλα, και πάσαι αι αφέσεις Ιούδα ρυήσονται ύδατα, και πηγή εξ οίκου Κυρίου εξελεύσεται και ποτιεί το χειμάρρουν των σχοίνων. Αίγυπτος εις αφανισμόν έσται, και η Ιδουμαία εις πεδίον αφανισμού έσται εξ αδικιών υιών Ιούδα, ανθ’ ων εξέχεαν αίμα δίκαιον εν τη γη αυτών. Η δε Ιουδαία εις τον αιώνα κατοικηθήσεται και Ιερουσαλήμ εις γενεάς γενεών. Και εκζητήσω το αίμα αυτών και ου μη αθωώσω, και Κύριος κατασκηνώσει εν Σιών.

**Λιτή. Ήχος α .**

Την ετήσιον μνήμην τελούντες, του σου ενδόξου ονόματος, Ιωήλ αξιάγαστε, ως έμψυχον κιθάραν του Παρακλήτου σε γεραίρομεν. Συ γαρ την ανέκφραστον θεωρίαν του κάλλους του ουρανίου πυρός πάσιν εφανέρωσας και μετανοίας διάγειν καιρόν τοις βροτοίς επέταξας. Νυν ουν τω Χριστώ συναυλιζόμενος αυτόν δυσώπησον, ελεηθήναι τας ψυχάς ημών.

**Ήχος β .**

Επιστράφητε προς με εξ όλης της καρδίας, συνθήκην μετανοίας μετ’ εμού συνάπτοντες· ο των όλων ποιητής, δια σου των μερόπων τη πληθύι διεμήνυσε· και τότε του προσώπου μου το κάλλος, ο εστι κοινόν των σεσωσμένων βραβείον πάντες απολαύσατε· όθεν σου δεόμεθα Ιωήλ θαυμαστέ, ικέτευσον τον Κτίστην ελεηθήναι τας ψυχάς ημών.

**Ήχος γ .**

Της εσχάτης σάλπιγγος ηχούσης, ο ήλιος μεταστραφήσεται εις σκότος και η σελήνη εις αίμα, μεγαλοφώνως έφης αινιττόμενος. Και τότε οι νεκροί αναστήσονται και πολλοί απολούνται. Διο Προφήτα πανσεβάσμιε, μη διαλίπης πρεσβεύων Χριστώ τω Θεώ, του αιωνίζοντος σκότος, ρυσθήναι τας ψυχάς ημών, των επικαλουμένων το όνομα Κυρίου.

**Δόξα. Ήχος δ .**

Του Αγίου Πνεύματος κατερχομένου, η ψυχή ημών καθαίρεται, και των παθών αλλοτριούται. Ο νους ανεπιθόλωτος γίνεται, και η καρδία καταγώγιον της Αγίας Τριάδος κατασκευάζεται. Τότε ο πιστός την απλανήν φωτοφάνειαν του Θεού γεύεται και ως ήλιος εκλάμπει. Τάυτην την μεγαλοδωρεάν του Χριστού εν έτεσιν αρχαίοις Ιωήλ προηγόρευσας· δι’ ο άπαντες σήμερον χρεωστικώς τελούντες την σην μνήμην σου δεόμεθα· πρέσβευε Χριστώ τω Θεώ, αξιωθήναι και ημάς ιδείν το φως του προσώπου Αυτού.

**Και νυν. Θεοτοκίον**

Νεύσον παρακλήσει σων οικετών Πανάμωμε, παύουσα δεινών ημών επαναστάσεις, πάσης θλίψεως ημάς απαλλάττουσα· σε γαρ μόνην ασφαλή, και βεβαίαν άγκυραν έχομεν, και την σην προστασίαν κεκτήμεθα. Μη αισχυνθώμεν Δέσποινα, σε προσκαλούμενοι, σπεύσον εις ικεσίαν, των σοι πιστώς βοώντων· Χαίρε Δέσποινα, η πάντων βοήθεια, χαρά και σκέπη, και σωτηρία των ψυχών ημών.

**Εις τον Στίχον. Ήχος α . Πανεύφημοι Μάρτυρες.**

Υπέρ του ηλίου την βολήν, έλαμψας πανάριστε, ενοπτριζόμενος πρόπαλαι, φως το απρόσιτον, Παρακλήτου χάριν, και ναμάτων έκχυσιν, και ταύτα Ιωήλ απεκάλυψας, βροτών συστήμασι, τοις εν σκότει αξιάγαστε, καθημένοις πολλών παραβάσεων.

**Στ.:** Μη άπτεσθε των χριστών μου, και εν τοις Προφήταις

μου μη πονηρεύεσθε.

Δακρύων κρουνοίς και κοπετοίς, και γονάτων κάμψεσι, και εν νηστείαις τον άνομον, λαόν εκάλεσας, Ιωήλ εις θείον μετανοίας δίαυλον, κραυγάζων συν τοις θύταις τα ρήματα· Κριτά και Κύριε, του λαού σου φείσαι εύσπλαγχνε, και εκ βλάβης αυτόν διατήρησον.

**Στ.:** Συ ει Ιερεύς εις τον αιώνα κατά την τάξιν Μελχισεδέκ.

Φρικτής εμφανείας σου Χριστέ, της Δευτέρας πρόγνωσιν, ο Ιωήλ εις τα πέρατα, προεφανέρωσε, και ηλίου σβέσιν και σελήνης σκότασιν, και σύγχυσιν της γης προηγόρευσε· διο κραυγάζομεν· ταις πρεσβείαις του Προφήτου σου, τους δους δούλους Σωτήρ διαφύλαξον.

**Δόξα. Ήχος πλ. δ .**

Ασματικήν χορείαν κροτήσωμεν σήμερον, ω φιλέορτοι, επί τη θεία μνήμη του ενδόξου Προφήτου Ιωήλ· ούτος γαρ τον δυσσεβή και εστερημένον της όντως γνώσεως λαόν εφώτισε, μαρμαρυγαίς θεοδότοις, και συναρίθμιος Αγίων γεγονώς, των Ουρανών την κληρουχίαν εκέρδησε· διο προς αυτόν βοήσωμεν λέγοντες· Πάτερ θεόπεμπτε, πρέσβευε Χριστώ τω Θεώ εξανάψαι της ψυχής ημών την νοεράν λαμπάδα και χαρίσασθαι ημίν το μέγα έλεος.

**Και νυν. Θεοτοκίον**

Ανύμφευτε Παρθένε, η τον Θεόν αφράστως συλλαβούσα σαρκί, Μήτηρ Θεού του υψίστου, σων οικετών παρακλήσεις δέχου Πανάμωμε, η πάσι χορηγούσα καθαρισμόν των πταισμάτων, νυν τας ημών ικεσίας προσδεχομένη, δυσώπει σωθήναι πάντας ημάς.

**Νυν απολύεις. Τρισάγιον.**

**Απολυτίκιον. Ήχος πλ. α . Τον συνάναρχον Λόγον.**

Παρακλήτου την έκχυσιν εφανέρωσας, ως ο Προφήτης Κυρίου και μυστολέκτης λαμπρός, εν αρχαίοις Ιωήλ λαλήσας έτεσιν· όθεν την μνήμην σου σοφέ, οι πιστοί χαρμονικώς τιμώντες αναβοώμεν· μη παύση καθικετεύων, προς σωτηρίαν των ψυχών ημών.

**Δόξα. Ήχος δ’. Ταχύ προκατάλαβε.**

Ως έμπνουν κειμήλιον των ιερών αρετών, Προφήτης θεόληπτος ώφθης σοφέ Ιωήλ, ελλάμψει του Πνεύματος· όθεν της ευσέβειας, η πηγή ως προέφης, έβλυσε τοις εν κόσμω, εκ του οίκου Κυρίου, ης νυν καταπολαύοντες, πόθω τιμώμέν σε.

**Και νυν... Θεοτοκίον**

Το απ' αιώνος απόκρυφον, και Αγγέλοις άγνωστον μυστήριον· δια σου Θεοτόκε τοις επί γης πεφανέρωται, Θεός εν ασυγχύτω ενώσει σαρκούμενος, και Σταυρόν εκουσίως υπέρ ημών καταδεξάμενος, δι' ου αναστήσας τον πρωτόπλαστον, έσωσεν εκ θανάτου τας ψυχάς ημών.

**Απόλυσις.**

****

**ΕΙΣ ΤΟΝ ΟΡΘΡΟΝ**

**Μετά την α’ Στιχολογίαν, Κάθισμα. Ήχος α . Τον τάφον Σου Σωτήρ.**

Απέργασον ταχύ, τω απλάστω φωτί σου, κατ’ άμφω υγιά, και ωραίον Σωτήρ μου, καμέ τον αμαρτάνοντα, εκλεπτύνας φιλάνθρωπε, της κακίας μου, το απροσμέτρητον πάχος· νυν ως πρέσβυν γαρ, τον Ιωήλ σοι προσάγω, Χριστέ υπεράγαθε.

**Δόξα. Και νυν. Θεοτοκίον.**

Απάτης της δεινής, των του βίου ηδέων, και σκότους κοσμικού, ελκυσθήναι Παρθένε, οι δούλοί Σου δεόμεθα, οι πολλαίς παραβάσεσιν, ανομήσαντες, μετά δακρύων βοώντες· χαίρε Δέσποινα, των γηγενών προστασία, και πάντων βοήθεια.

**Μετά την β’ Στιχολογίαν, Κάθισμα. Ήχος πλ. δ . Την Σοφίαν και Λόγον.**

Προκηρύξας μετάνοιαν ιωήλ, αμαρτάδων εκάθηρας τον λαόν, σοφαίς υποθήκαις σου, και νηστεία θεόληπτε· συ γαρ κεκοσμημένος, τω κάλλει της χάριτος, εποδηγέτεις πάντας, εις βίον ανεκλάλητον· όθεν περιλάμπεις, αθανάτων τη αίγλη, πηγάζων δωρήματα, τοις εν πίστει αινούσί σε, Προφητών εγκαλλώπισμα. Πρέσβευε Χριστώ τω Θεώ, των πταισμάτων άφεσιν δωρήσασθαι, τοις εορτάζουσι πόθω την αγίαν μνήμην σου.

**Δόξα. Και νυν. Θεοτοκίον.**

Εργαστήριον έφυς υπερφυές, της ενώσεως Μήτερ της θαυμαστής, των φύσεων Δέσποινα, του Αδάμ και του Πλάσαντος, δι’ ης σκιρτά το γένος βροτών και αγάλλεται, και των δαιμόνων σμήνη, δεινώς κατεπτόηται· όθεν σωτηρίας, ως αιτίαν οι πάντες, παρθένω το τείχισμα, και μητέρων υπόδειγμα, Παναγία Σε έχομεν. Πρέσβευε Χριστώ τω Θεώ, των πταισμάτων άφεσιν δωρήσασθαι, τοις ανυμνούσιν εν πίστει, τον άχραντον τόκον Σου.

**Μετά τον Πολυέλεον, Κάθισμα. Ήχος δ . Επεφάνης σήμερον.**

Οι βουνοί ρυήσονται, γάλα προέγνως, και τα όρη άπαντα, αποσταλάξη γλυκασμόν, και αι πηγαί εκχειλίσουσι, κρουνούς υδάτων, Χριστού επιφαίνοντος.

**Δόξα. Και νυν. Θεοτοκίον.**

Η παστάς η ένθεος, Παρθενομήτορ, επεγνώσθης πρόπαλαι, εν η την σάρκα του Αδάμ, προς σωτηρίαν κινούμενος, ημών τώνφαύλων, Χριστός ενυμφεύσατο.

**Είτα, οι Αναβαθμοί· το α’ Αντίφωνον του δ ἤχου.**

**Προκείμενον:** Μη άπτεσθε των χριστών μου, και εν τοις Προφήταις μου μη πονηρεύεσθε.

**Στ.:** Συ ει Ιερεύς εις τον αιώνα κατά την τάξιν Μελχισεδέκ.

Ευαγγέλιον, της εορτής του Προφήτου Ηλιού.

**Ο Ν ψαλμός.**

**Δόξα:** Ταις του Σου Προφήτου...

**Και νυν:** Ταις της Θεοτόκου...

**Ιδιόμελον. Ήχος β . Στ.:** Ελέησόν με ο Θεός...

Ουκ αν ισχύσω εξειπείν, ει γαρ μυρίαι γλώσσαί μοι δοθήσονται, τας αρρήτους ενεργείας του Αγίου Πνεύματος. Τον πλούτον της θεολογίας, των ιάσεων τους κρουνούς, τας οράσεις και τας οπτασίας, των υιών και θυγατέρων του νέου της Χάριτος λαού, ως ο Ιωήλ ο Προφήτης, επιστοποίησε τη προαγορεύσει. Διο των γλυκερών ρημάτων της προφητείας σου σήμερον μνημονεύοντες σου δεόμεθα· πρέσβευε Χριστώ τω, Θεώ, σωθήναι τας ψυχάς ημών.

**Είτα, οι Κανόνες· της Θεοτόκου, και του Προφήτου β .**

**Ο α’ Κανών του Προφήτου, ου η Ακροστιχίς: Χρησμούς, Ιωήλ του Προφήτου θαυμάσω. Ποίημα Θεοφάνους. Ωδή α' Ήχος β'. Δεύτε λαοί.**

Χορός ημίν, των Προφητών συνευφραίνεται, εγκωμιαζομένου σου, του ουρανόφρονος, Ιωήλ θεοφάντορ, μεθ' ων ημάς σωθήναι, Μακαρ δυσώπησον.

Ρήμα Θεού, προκαταγγέλλων θεσπέσιε, την χαλεπήν εμήνυσας, οργήν και ένδικον, την εκ της ασεβείας, συμβάσαν τω λαώ σου τω ματαιόφρονι.

Η θαυμαστή, και φωτοφόρος του Πνεύματος, ζωοποιός επίπνοια, σοι επεσκίασε, και μελλόντων την γνώσιν, ενέπνευσε Προφήτα, μακαριώτατε.

**Θεοτοκίον**

Σε η σκηνή, του μαρτυρίου προέγραψε, πολυειδώς τυπούμενον, αποδεικνύουσα, τον εκ σου σαρκωθέντα, ατρέπτως Θεομήτορ, Παναγνε Δεσποινα.

**Ο β’ Κανών του Προφήτου, ου η ακροστιχίς: Ανυμνεί Ιωήλ**

**θαυμαστόν Προφήτην Ιωήλ.**

**Ωδή α . Ήχος δ . Θαλάσσης το ερυθραίον πέλαγος.**

Ακτίσι θεουργικαίς λαμπόμενος, ψυχής εκάθηρας, το οπτικόν παμμάκαρ Ιωήλ, και λαβών την εξήγησιν, των μυστηρίων έσπευσας, μυσταγωγήσαι τους συνόντας σοι.

Ναμάτων προφητικών γενόμενος, δοχείον πάντιμον, προαγορεύεις ξένα και φρικτά, και του Πνεύματος έκχυσιν, προδιαγράφεις ένδοξε, τοις ομοφύλοις σου πανόλβιε.

Υφέρπων εν τω βυθώ πταισμάτων μου, και σκοτιζόμενος υπό πολλών παθών μου οχληρών, της γλυκείας ελλάμψεως, του Παρακλήτου έμπλησον, Σώτέρ με λιταίς του Προφήτου Σου.

**Θεοτοκίον**

Μαρία των γηγενών το καύχημα, Αγγέλων σέμνωμα, και η φωτός πηγή του αληθούς, των παθών την σκοτόμαιναν, και πονηρού την ζόφωσιν, Μήτερ ταις λιταίς Σου διάλυσον.

**Ωδή γ'. Στερέωσον ημάς**

Μυούμενοι τοις σοις σοφοίς δόγμασι, νηστείαν Προφήτα και θεραπείαν, ευσεβώς ανακηρύττομεν, εις τον οίκον Κυρίου πορευόμενοι.

Οι ταις σαις διδαχαίς ακολουθήσαντες, εξ όλης καρδίας και διανοίας, εν κλαυθμώ τε και δεήσεσι, τον Θεόν εκζητούμεν αξιάγαστε.

Υπέφηνας ημίν του Παντοκράτορος, Δεσπότου Προφήτα μακροθυμίαν, και την θείαν αγαθότητα, διετράνωσας τούτου και χρηστότητα.

**Θεοτοκίον**

Συνέλαβες Αγνή Θεόν και έτεκες, τον Λογον αφράστως σεσαρκωμένον, εν Προφήταις τον λαλήσαντα και τελέσαντα τούτων τα κηρύγματα.

**Έτερος. Ευφραίνεται επί Σοι**.

Νυγείσης μου της ψυχής, υπό αλόγων εννοιών πάντιμε, ταις σαις ευχαίς πρόφθασον, τάχει θεραπεύσαι τα τραύματα.

Εμβάλλεις οία το πυρ, πόθον Χριστέ θεοφιλούς έρωτος, εις τας ψυχάς πάνσοφε, ως ο Ιωήλ προεμήνυσε.

Ισχύει τη θεϊκή, εγκυλινδούμενον λαόν άνομον, τοις ρυπαροίς πάθεσιν, ήγαγες σοφέ εις μετάνοιαν.

**Θεοτοκίον**

Ιάτειρα των βροτών, και αυχμηρίας ψυχικής άνεσιν, Παρθενομήτορ πανάμωμε, πάντες οι πιστοί Σε γινώσκομεν.

**Κάθισμα του Προφήτου. Ήχος δ'. Ο υψωθείς εν τω Σταυρώ**

Των μολυσμών προκαθαρθείς της καρδίας, δοχείον ώφθης καθαρόν θεορρήμον, του Παναγίου Πνεύματος Προφήτα Ιωήλ· όθεν καθυπέδειξας, αληθείας την γνώσιν, και προανεκήρυξας, του Σωτήρος και Κτίστου, την εν σαρκί επέλευσιν εν γη, την επ' εσχάτων φανείσαν τοις έθνεσι.

**Δόξα. Ο αυτός. Ταχύ προκατάλαβε.**

Χριστού επελεύσεως της φοβεράς Ιωήλ, Δευτέρας την πρόγνωσιν, παρανομούντι λαώ, εδήλωσας πάντιμε· αίμα γαρ και ατμίδα, του καπνού προφητεύσας, ώφθης εξ αμαρτίας, οδηγών προς την κρείττω, οδόν της μετανοίας, αυτόν αξιάγαστε.

**Και νυν. Θεοτοκίον**

Τον κόσμον πανάμωμε ο φιλοικτίρμων ημών, Θεός εξηγόρασεν εκ των δεσμών αληθώς, λαβών την μερόπειον, σάρκα και του θανάτου, την ισχύν αφανίσας, έλυσε του αρχαίου, πτερνιστού βασιλείαν, και πάντας τους εν άδη, Μαρία εξήγαγε.

**Ωδή δ'. Εισακήκοα την ακοήν**

Ίλεως γενού Κυριε, τοις ευσεβώς προς σε μετανοούσιν, ως μόνος οικτίρμων και πολυέλεος.

Ως προήγγειλας Ένδοξε, παρά Θεού εκκέχυται το Πνεύμα, επί πάσαν σάρκα ήδη πιστεύσασαν.

Η του Πνεύματος κάθοδος, τους Μαθητάς σοφίσασα Κυρίου, τους σους θεηγόρους λόγους ετέλεσε.

**Θεοτοκίον**

Λελυτρωμένοι Παναγνε, των ζοφερών του Άδου κενεώνων, τω θείω σου τόκω, σε μακαρίζομεν.

**Έτερος. Δι’ αγάπησιν Οικτίρμον.**

Ωραιώθης Ιωήλ εν Παραδείσω, αμφιαασθείς την αίγλην, των Αγίων Αγγέλων· συ γαρ ει πανάριστον, δοχείον του Πνεύματος.

Η φωνή των Προφητών η ευτονώτατη, εκ της Σιών εκπέμπει, λιγυρόφθογγον άσμα, ότι ήξει τάχιστα, Χριστός ο Σωτήρ ημών.

Λαμπρυνθείς τω απροσίτω φωτί παμμάκαρ, του αιωνίου σκότους, ταις οξείαις πρεσβείαις απάλλαξον, ψυχήν μου την τάλαιναν.

**Θεοτοκίον**

Θεοτόκε αληθώς τον αμαρτανόντων, εγγυητής η θεία, ανεδείχθης και σκέπη, δυσωπούσα πάναγνε, Υιόν Σου και Κύριον.

**Ωδή ε'. Της νυκτός διελθούσης**

Την Χριστού παρουσίαν, Ιωήλ ο θείος, διαρρήδην πάσι προέλεγεν. Ότι ηξει και σώσει, ανθρώπων το γένος, εκ της των ειδώλων κακότητος.

Ολικώς ανανεύσας, ένδοξε Προφήτα, προς τα υπέρ νουν και διάνοιαν, προφητείας την χάριν, είλκυσας εκείθεν, και δικαιοσύνην εκήρυξας.

Υπέρ των σε υμνούντων, πρέσβευε σωθήναι, πάσης επηρείας πανόλβιε, Ιωήλ και της θείας, χάριτος και αίγλης, καταξιωθήναι δυσώπησον.

**Θεοτοκίον**

Παναγία Παρθένε, Δεσποινα του κόσμου, τους σε Θεοτόκον κηρύττοντας, εξ αμέτρων πταισμάτων, πρέσβευε ρυσθήναι, και βιωτικών περιστάσεων.

**Έτερος. Συ Κύριέ μου φως.**

Απόστολοι σοφοί, αλιείς επεγνώσθησαν, τη χάριτι Παρακλήτου, Ιωήλ θεοφ ορε, ως πάλαι προεκήρυξας.

Υψόθεν ελλαμφθείς, ενεργείαις του Πνεύματος, τα μέλλοντα της Δευτέρας, Παρουσίας συμβαίνειν, αξίως προετύπωσας.

Ματαίων λογισμών, τον εσμόν διακσέδασον, και δάκρυα μετανοίας, Ιωήλ ταις λιταίς σου, παράσχου μοι πανεύφημε.

**Θεοτοκίον**

Ανάσπασον ταχύ, αμαρτίας ζιζάνια, και άρουραν των παθών μου, Παναγία Παρθένε, ευχαίς και δυσωπείαις Σου.

**Ωδή ς'. Άβυσσος αμαρτημάτων**

Ρεουσι των σων δογμάτων, πηγαί της θεηγορίας, και τον ψυχοτρόφον γλυκασμόν, στάζουσιν Ένδοξε, αρδεύουσαι, τους πιστώς σε τιμώντας.

Όρος σε της προφητείας, γλυκύτητα αποστάζον, και θεοσεβείας Ιωήλ, κήρυκα πάνσοφον, γνωρίζομεν θεηγόρε Προφήτα.

Φρούρησον σαις ικεσίαις, Θεού Προφήτα ως έχων, θείαν παρρησίαν προς τον Θεόν, τους πόθω υμνούντας σου, την ένδοξον, και αοίδιμον μνήμην.

**Θεοτοκίον**

Φωτισον η φως τεκούσα, το άδυτον τας καρδίας, των δοξολογούντων σε πιστώς, άχραντε Δεσποινα, και τον εκ σου απορρήτως τεχθέντα.

**Έτερος. Θύσω Σοι μετά φωνής αινέσεως Κύριε.**

Σκώληξ ως, ιλυσπάτο λαός ο παράνομος, εις τον βυθόν των ειδώλων, αθετήσας πάλιν τα γεγραμμένα· όθεν τούτον εις οδόν μετανοίας εκάλεσας.

Τέρατα, και σημεία Προφήτα παράδοξα, αίμα και πυρ και ατμίδα, και ηλίου σβέσιν προεπηγγείλω· διο πάντας, Ιωήλ ταις λιταίς σου διάσωσον.

Όντως νυν, του φωτός του Αγίου εστέρημαι, και αγαπήσεως θείας, την λαμπάδα έχων άνευ ελαίου, ικετεύων, Ιωήλ ταις ευχαίς σου βοήθει μοι.

**Θεοτοκίον**

Νέκρωσον, του θυμού της ψυχής τα κινήματα, Παρθενομήτορ Μαρία, και καρδίαν έκπλυνον την ρυπώσαν, των Σων δούλων, ως παρρησίαν έχουσα πάναγνε.

**Κοντάκιον. Ήχος δ . Επεφάνης σήμερον.**

Προφητείας χάρισμα, πλουτών Προφήτα, Ιωήλ κατήγγειλας, την παρουσίαν του Χριστού, και το του κόσμου σωτήριον, Ου τη ελλάμψει, ο κόσμος πεφώτισται.

**Έτερον. Ήχος γ . Η Παρθένος σήμερον.**

Αηδών ευκέλαδος, αναδειχθείς του Κυρίου, την μολπήν της χάριτος, την λιγυράν εμελώδεις, δήμόν τε, σεμνοπρεπώς προς τα άνω, μάκαρ, άπαντα εποδηγέτεις μαρμαρυγαίς σου, Ιωήλ ως αιγληφόρος, αστήρ θεόφρον, και φως ανέσπερον.

**Ο Οίκος.**

Ελλαμφθείς πανάριστε του Αγίου Πνεύματος ταις σωστικαίς ενεργείαις, τα πόρρω ως ενεστώτα προηγόρευσας θαυμαστώς. Του Παρακλήτου την έλευσιν και του Χριστού την Δευτέραν επέλευσιν πανσεβάσμιε προεώρακας, είτα δε και του ηλίου την σβέσιν και των αστέρων την έκπτωσιν και τα μέλλοντα μετά κρότου συμβαίνει προετύπωσας ως στόμα Κυρίου το άγιον. Διο και νυν καταυγάζεις τους πιστούς, Ιωήλ ως αιγληφόρος αστήρ θεόφρον, και φως ανέσπερον.

**Συναξάριον**

**Τη ΙΘ του αυτού μηνός, Μνήμη του Αγίου Προφήτου Ιωήλ.**

Ο γης Ιωήλ εκτραγωδήσας πάθη,

Μετήλθεν εκ γης εις τόπον κρείττω πάθους.

Εννεακαιδεκάτη μόρος αμφ' εκάλυψεν Ιωήλ.

Ούτος, ήτο εκ της φυλής του Ρουβίμ, εκ του αγρού του καλουμένου Μεθομορρών. Ερμηνεύεται δε Ιωήλ, κατά μεν τον παλαιόν συναξαριστήν, αγάπη Κύρίου, η αρχή, η απαρχή Θεού· κατά δε τον νεώτερον ερμηνευτήν, ο Γιαχβέ είναι ο Θεός. Απορίας αξιον είναι ο ακριβής χρόνος της δράσεως του ενδόξου τούτου Προφήτου. Άλλοι τον τοποθετούν επί της βασιλείας του Ιωάς 836-797 π.Χ. και άλλοι μετά την βαβυλώνιον αιχμαλωσίαν. Εις δύο μέρη χωρίζεται η θεόγραφος βίβλος αυτού. Εις μεν το πρώτον περιγράφει ο Προφήτης την φοβεράν μάστιγα της ακρίδος και παρακινεί λαόν και ιερείς εις μετάνοιαν· Πενθείτε, οι Ιερείς οι λειτουργούντες θυσιαστηρίω Κυρίου (κεφ 1,9). Απάντας κατοικούντας γην εις οίκον Θεού υμών και κεκράξετε προς Κύριον εκτενώς (Κεφ. 1, 14). Της γης, λοιπόν, εκτραγωδήσας πάθη, ήγαγε τον λαόν εις μετάνοιαν και ούτω παύει η οργή του Κυρίου. Εις δε το δεύτερον και σπουδαιότερον μέρος ευαγγελίζεται πάσης σάλπιγγος ευηχότερον την ένσαρκον έλευσιν του Θεού Λόγου, και την κάθοδον του Αγίου Πνεύματος επαγγέλλεται· Και έσται μετά ταύτα και εκχεώ από του Πνεύματός μου επί πάσαν σάρκα, και προφητεύουσιν οι υιοί υμών και αι θυγατέρες υμών και οι πρεσβύτεροι υμών ενύπνια ενυπνιασθήσονται, και οι νεανίσκοι υμών οράσεις όψονται (Κεφ. 3, 1). Επίσης αναγγέλλει το σωτήριον πάθος και την Δευτέραν Παρουσίαν του Σωτήρος· Ο ήλιος μεταστραφήσεται εις σκότος και η σελήνη εις αίμα πριν ελθείν την ημέραν Κυρίου την μεγάλην και επιφανή (Κεφ. 3, 4) Και ταύτα προφητεύσας, απέθανε και ετάφη εις την ιδικήν του γην μετά των πατέρων αυτού.

**Τη αυτή ημέρα, Μνήμη του Αγίου Μάρτυρος Ουάρου και των συν αυτώ εκ της ερήμου εξ Οσιομάρτυρες.**

Ξεσμούς απείρους καρτερούντος Ουάρου,

Σατάν πλάνης έξαρχος Ουαί μοι! λέγει.

Ασκητικώς ζήσαντες άνδρες άμα,

αθλητικώς θνήσκουσιν εκ ξίφους άμα.

Ούτος, επί Μαξιμιανού του βασιλέως ην, στρατευόμενος εν Αιγύπτω, γένους ων επισήμου και λαμπρού και ευσεβούς. Εγκλεισθέντων δε τινων Αγίων, επτά τον αριθμόν, επί χρόνον πολύν, επιμελείτο αυτών ο Άγιος καθ’ εκάστην. Ενός δε των επτά αναπαυσαμένου, κατέταξεν εαυτόν ο Άγιος αντ’ εκείνου· και προς τον ηγεμόνα μετά των λοιπών αχθείς, τύπτεται ροπάλοις, και επί πολύ ξέεται τας πλευράς, και εν αυταίς ταις βασάνοις επί πέντε ώραις παραταθείσαις, την ψυχήν τω Κυρίω αποδίδωσι.

**Τη αυτή ημέρα, Μνήμη της Οσίας Κλεοπάτρας.**

Κλέος ποθούσα θεϊκόν Κλεοπάτρα,

αξίως εύρε την πλήρωσιν του πόθου.

Η οσία Κλεοπάτρα ύπηρξε πλουσία, και των επισήμων πρώτη, καταγομένη εκ της αγνώστου σήμερον κωμοπόλεως Σύρα, η κατ ἄλλην έκδοσιν, Έδρα παρά το Θαβώριον όρος της Παλαιστίνης. Αύτη, μετά τον θάνατον του συζύγου της ήλθεν εις Αίγυπτον, ευρεθείσα δε εις τον τόπον του μαρτυρίου του Αγίου Ουάρου, έλαβε το Ι. Λείψανον του, το οποίον κατ’ αρχάς υποκάτω της κλίνης αυτής έκρυψε. Έπειτα, μετεκόμισε τούτο εις το χωρίον της, όπου το απέθηκεν εις τον τάφον του πάππου της, καθ ἑκάστην δε εθυμία περί τον τάφον. Πολλοί ασθενείς προσερχόμενοι εις τον τάφον του μάρτυρος θεραπεύοντο. Εις τιμήν του αγίου Ουάρου η οσία Κλεοπάτρα ανήγειρε ναόν, πολλά δαπανήσασα και παντί τω κόσμω αυτόν κοσμήσασα, μετέφερε δε εις αυτόν το Ι.Λείψανον επί παρουσία του επισκόπου, των ιερέων, και του λαού. Ο υιός της μακαρίας Κλεοπάτρας δωδεκαετής Ιωάννης, ετοιμαζόμενος δια στρατιωτικήν υπηρεσίαν, εγένετο αντικείμενον ιδιαιτέρας φροντίδος της μητρός του, η οποία ικέτευε τον μάρτυρα Ούαρον να βοηθήση τον υιόν της, αλλ ὁ Ιωάννης απέθανε. Η οσία Κλεοπάτρα προσέπεσεν εις τον τάφον του μάρτυρος και μετά τίνος παραπόνου ανέκραξε: «Εγώ τόσους κόπους κατέβαλα δια σε τον μάρτυρα και συ μου αφήρεσες

τον υιόν μου;». Καθ’ ύπνους ο μάρτυς Ούαρος κρατών την χείρα του Ιωάννου, ενεφανίσθη εις την Κλεοπάτραν και είπε: «Διατί, ο γύναι, κραυγάζεις εναντίον μου; ·Εγώ έλαβον τον υιόν σου δια τον στρατόν του ουρανίου Βασιλέως». Ο δε Ιωάννης είπεν εις την μητέρα του: Διατί κραυγάζεις ούτω, μήτέρ μου; Εγώ ευρίσκομαι παρά τω Βασιλεί Χριστώ, και μετά των Αγγέλων παρίσταμαι ενώπιόν Του. Ακούσασα τούτο η οσία Κλεοπάτρα ανέκραξε: «Λάβετε και εμέ δια να είμαι μαζύ σας». Ο μάρτυς Ουαρος απήντησεν ότι θα τελευτήση μετά τινα χρόνον. Και η οσία Κλεοπάτρα μετά χαράς έθαψε τον υιόν της, διένειμε την περιουσίαν της εις τους πτωχούς, και η ιδία ετελεύτησεν εν ειρήνη εν Παλαιστίνη μετά επτά έτη (μετά το 319), ετάφη δε εν τω ναώ του μάρτυρος Ουάρου.

**Τη αυτή ημέρα, Μνήμη του Αγίου Μαρτυρος Σαδώθ, και των συν αυτώ είκοσι και εκατόν Μαρτύρων, εν Περσίδι τελειωθέντων.**

Σαδώθ ο θείος την κάραν τμηθείς ξίφει,

Θεού Σαβαώθ νυν παρίσταται θρόνω.

Δεκάς δεκαπλή Μαρτύρων συμμαρτύρων,

Και δις δέκα θνήσκουσι πληγέντες ξίφει.

 Βασιλεύοντος Σαβωρίου εν τη των Περσών χώρα, ο Άγιος Σαδώθ εκείσε ων, εν μια των υπό την βασιλείαν αυτού ενορία, και τον του Χριστού λαόν εκδιδάσκων τα εις ψυχικήν ωφέλειαν συντείνοντα, τινάς δε και των Περσών βαπτίζων, διεβλήθη τω βασιλεί· και προσαχθείς αυτώ, και μη πεισθείς προσκυνήσαι τω Ηλίω και τη Σελήνη, τω τε ύδατι και τω πυρί, πρώτον μεν τύπτεται ράβδοις· είτα τέμνεται από του μετώπου άχρι των ονύχων, και αφαιρείται από του δέρματος αυτού λώρον ένα, έχοντα τεσσάρων δακτύλων πλάτος· και αύθις βουνεύροις τύπτεται, και επ’ ακανθών και σκολόπων κυλίεται, και εις κοχλίαν αυτόν αποσφίγγουσι. Ταύτα δε πάντα γενναίως υπομείνας, τον βασιλέα πλέον εξέμηνε. Βληθείς δε εις φυλακήν, πάλιν άγεται εις ερώτησιν. Υγιής δε ευρεθείς εν όλω τω σώματι, εκρεμάσθη κατά κεφαλής, και οβελίσκοις πεπυρακτωμένοις κατατριτώσκεται όλον το σώμα. Και επεί ο Άγιος εις ουδέν ταύτα ελογίζετο, ήκουσε δε και του βασιλέως επαπειλούντος, ότι έμελλε σκορπίσειν τα μέλη τούτου: Πιστεύω τω Θεώ μου, αντέφησεν, ότι ούτω διαμεριούνται οι χριστιανοί τα λείψανά μου· και ος εάν επικαλέσηται τον Θεόν εν τω ονόματί μου, σωτηρίαν ευρήσει· και παρευθύς την γλώτταν τέμνεται. Όμματα δε και χείρας εις ουρανόν εκτείνας, και καθ’ εαυτόν προσευξάμενος, φωνής εξ ουρανού ήκουσε λεγούσης: Η αίτησίς σου πεπλήρωται, και ιδού έση λαλών· και φυείσης αυτώ γλώσσης ετέρας, εδόξαζε τον Θεόν. Ταύτα βλέποντες οι λαοί, εξεπλήσσοντο, και επίστευσαν επί τον Κύριον ημών Ιησούν Χριστόν, άνδρες χίλιοι εβδομήκοντα, και έτεροι διακόσιοι. Ιδών δε ο βασιλεύς, ότι πολλοί δι’ αυτού προσέρχονται τω Χριστώ, ξίφει την κεφαλήν αυτού αποτμηθήναι προσέταξεν. Επεί δε και έτεροι ουκ ολίγοι ανεβόησαν λέγοντες: Βασιλεύ, και ημείς Χριστιανοί εσμέν· και κατ’ αυτών απεφήνατο· και λαβόντες αυτούς οι στρατιώται, απήγαγον επί τον της σφαγής τόπον· και προσευξάμενος ο Άγιος, και κατασφραγίσας αυτούς, όντας τον αριθμόν εκατόν είκοσι, αυτός πρώτος απετμήθη την κεφαλήν, και καθεξής οι λοιποί.

**Τη αυτή ημέρα, μνήμη του Αγίου Μνάσωνος.**

**Τη αυτή ημέρα, ο Όσιος Λεόντιος ο φιλόσοφος, εν ειρήνη τελειούται.**

Συ και λογισμούς ζων νόθους ήγξας Πάτερ,

Και συλλογισμών γνους τέχνην απηλλάγης.

**Τη αυτή ημέρα, οι Άγιοι Φήλιξ πρεσβύτερος και Ευσέβιος**

**διάκονος ξίφει τελειούνται.**

Τομήν κεφαλών Ευσέβιος και Φίληξ,

Φίλην δι’ ευσέβειαν, ω πως ηγάπων!

**Τη αυτή ημέρα, ο Όσιος Ιωάννης ο θαυματουργός, ο κατά το όρος του Ριλα ασκήσας, και την εκείσε μονήν οικοδομήσας,**

**εν ειρήνη τελειούται.**

Κτίτωρ Μονής συ, ω Ιωάννη Ρίλας,

Δειχθείς κατοικείς νυν Μονάς τας εν πόλω.

**Τη αυτή ημέρα, Μνήμη της Αγίας Φριντεσγουΐντ**

**(Frideswide) της Οξφόρδης**

**Ταις αυτών αγίαις πρεσβείαις, Χριστέ ο Θεός, ελέησον**

**και σώσον ημάς. Αμήν.**

**Ωδή ζ'. Ο την κάμινον πάλαι**

Η εκπορευομένη, εκ του οίκου Κυρίου, και ποτίζουσα κρήνη, ως προέφης προήλθε, Προφήτα πανσεβάσμιε. Τον χειμάρρουν των σχοίνων, σιτοφόρον ειργάσω, της τρυφής ο χειμάρρους, Ιωήλ ως προείπεν· Ευλογητός ει Κυριε, ο Θεός ο των Πατέρων ημών.

**Θεοτοκίον**

Ο τα πάντα ποιήσας, γεννηθείς εκ Παρθένου, διεσώσατο κόσμον, ευσεβώς ανυμνούντα· Ευλογητός ει Κυριε, ο Θεός ο των Πατέρων ημών.

**Έτερος. Εν τη καμίνω**

Πάλιν εκλάμπει, του Παρακλήτου η ενέργεια, πλήθη των πιστών, φωτίζουσα νοερώς, και παρέχουσα χαρίσματα, καθώς προείρηκας, ιεροπρεπώς Προφήτα μακάριε. Ρύαξ ως μέλι, και οι βουνοί αποστάξουσι, γάλα δε τα όρη ρεύσουσιν Ιωήλ, του Σωτήρος επιφαίνοντος, ως προεσήμηνας, υπερκοσμίοις μάκαρ διδάγμασι. Ο εν Αγίοις θεοπρεπώς αναπαυόμενος, δήμου των Αγγέλων πάντιμε Ιωήλ, συμπολίτην σε ανέδειξεν, εις ον πρεσβείαις σου, πάντας ημάς, ταχύ συνανέλκυσον.

**Θεοτοκίον**

Φείσαι των δούλων, των Σων Παρθένε παναμώμητε, στόνων αδοκήτων λύουσα τας πλοκάς, και παντοίων περιστάσεων, τη μεσιτεία Σου, τας αλγηδόνας Μήτερ απέλασον

**Ωδή η'. Τον πάλαι δροσίσαντα**

Υπέδειξας ένδοξε, μετανοίας τους τρόπους εμφανώς, τον εύσπλαγχον Κυριον, εγγυώμενον τοις πίστει προς αυτόν, προσιούσι και ψάλλουσιν· Ευλογείτε και υπερυψούτε, Θεόν εις τους αιώνας.

Θεράπων γενόμενος, του Κυρίου προφήτα Ιωήλ, τα τούτου μυστήρια, επιστεύθης προφητεύων τοις λαοίς, ανυμνούσι και λέγουσιν· Ευλογείτε και υπερυψούτε, Θεόν εις τους αιώνας.

Αφέσεις προχέουσι, του Ιούδα θαυμάτων ποταμοί, Απόστολοι ένδοξοι, του Κυρίου ως προέφη Ιωήλ, τους βοώντας αρδεύοντες· Ευλογείτε και υπερυψούτε, Θεόν εις τους αιώνας.

**Θεοτοκίον**

Υπόστασιν σύνθετον, εν δυσί ταις ουσίαις τον Χριστόν, Πανάμωμε τέτοκας, διαμείνασα Παρθένος καθαρά· ον υμνούντες κραυγάζομεν· Ευλογείτε και υπερυψούτε, εις πάντας τους αιώνας.

**Έτερος. Χείρας εκπετάσας Δανιήλ.**

Ήχθης προς το άκρως ορεκτόν, υπό της χάριτος, ιδών την έκχυσιν, του Παρακλήτου πανόλβιε, Ιωήλ την υπερκόσμιον, και ελλαμφθείς θεοπρεπώς τοις πάσιν έκραξας· Ευλογείτε πάντα τα έργα Κυρίου τον Κύριον.

Τέμενος σοφίας το σεμνόν, λαμπρόν κειμήλιον, και το θεσπέσιον της αρετής ενδιαίτημα, τη δυνάμει του Κυρίου σου, αναδειχθείς ως ευσθενής, ανήρ εκραύγαζεις· Ευλογείτε πάντα τα έργα Κυρίου τον Κύριον.

Η βάσις βροτών η αρραγής, και το προπύργιον, γενού πανάριστε, το αποκρούον τα τάγματα, του πονηρού τα δυσήττητα, τα επελθόντα καθ’ ημών, ίνα βοήσωμεν· Ευλογείτε πάντα τα έργα Κυρίου τον Κύριον.

**Θεοτοκίον**

Νυν οι γηγενείς καινοπρεπώς, υπό του τόκου Σου, αγνή αρδεύονται, των δωρημάτων τοις νάμασιν, ως οι Προφήται κατήγγειλαν· διο φωνούσι παγγενώς, άσμα χαρμόσυνον· Ευλογείτε πάντα τα έργα Κυρίου τον Κύριον.

**Ωδή θ'. Η εν ουρανοίς**

Μετά Προφητών ως υποφήτης, χαρμονικώς εν επουρανίοις, νυν ευφραίνη σκηνώμασιν.

Άνωθεν ημάς νυν εποπτεύοις, τους ευσεβώς σε δοξολογούντας, θεηγόρε πανόλβιε.

Συντομον οδόν της σωτηρίας, ο Ιωήλ δια μετανοίας, θεοφρόνως υπέδειξεν.

**Θεοτοκίον**

Ώρθωσας ημάς τους πεπτωκότας, Μητηρ Θεού, εύσπλαγχνον Δεσπότην, και Σωτήρα γεννήσασα.

**Έτερος. Λίθος αχειρότμητος.**

Ίαμα εδείχθης και προστάτης, των αλγουμένων και στενόντων· όθεν εκβοώ σοι Προφήτα, ταις σαις πρεσβείαις, εκ των δεσμών ταχέως, των ηδονών απάλλαξον, ω Ιωήλ θεοφορούμενε.

Ως παρεστηκώς εις τον θρόνον, μη διαλίπης ικετεύων, πάντοτε Χριστόν υπέρ πάντων ημών, των όντων υπό ζυγόν κακίας, και εκζητούντων Άγιε, την σην βοήθειαν θεόληπτε.

Ήξει η ημέρα Κυρίου, μετά σημείων και τεράτων, ως ο Ιωήλ ο εχέφρων, πανσόφως έφη, παιδαγωγών αμαρτάνοντας· διο πολλούς ανέσπασε, εκ των χειρών του κοσμοκράτορος.

**Θεοτοκίον**

Λάμψον την σκοτόμαιναν τάχει, αμπλακημάτων ψυχολέθρων, Κόρη των πιστών υμνητών Σου, φαιδραίς ακτίσι των πρεσβειών Σου Μήτερ· ότι Χριστόν τον ήλιον εις την κοιλίαν Σου εβάστασας.

**Εξαποστειλάριον. Ο ουρανόν τοις άστροις.**

Η μνήμη σου η φωσφόρος, η καταυγάζουσα τον νουν, κινεί ημών νυν τας γλώσσας, των Ορθοδόξων Ιωήλ, την βιοτήν σου υμνήσαι, αξιοχρέως θεόφρον.

**Έτερον.**

Πάρεσο μάκαρ εν μέσω, των εκτελούντων Ιωήλ, την σην επέτειον ύμνοις, και εν ωδαίς πνευματικαίς, και ταις πρεσβείαις σου πάντας, εκ των δεινών ημάς ρύσαι.

**Θεοτοκίον**

Τεταραγμένων γαλήνη, χειμαζομένων ο λιμήν, της αντιλήψεως πύργος, ο ασφαλής και κραταιός, απεγνωσμένων πρεσβεία, εφάνης άσπιλε Μήτερ.

**Αίνοι. Ήχος α . Των ουρανίων ταγμάτων.**

Εγώ ειμί εν τω μέσω του Ισραήλ αληθώς, και πλην εμού ουκ έστι, επιγνώσεσθε πάντες, Θεός τε και Δεσπότης σοφώς Ιωήλ, δια σου επετάξατο, παρανομήσαντι πάλαι λαώ δεινώς, Σαββαώθ ο παντευλόγητος.

Προγνωστικώς διαγράφεις επιδημίαν σοφέ, του εν πνοή βιαία, καταβάντος αρρήτως, ποτέ εις Υπερώον, πυρός Ιωήλ, της Τρισηλίου Θεότητος· διο τιμώμέν σε πάντες χρεωστικώς, ανυμνούντες το σον όνομα.

Συγκαταρίθμησον τάχει εν τοις χοροίς εκλεκτών, τους ευφημούντας μάκαρ, την σην μνήμην την θείαν, φωνούντάς σοι Προφήτα Χριστού Ιωήλ, ταις σαις πρεσβείαις διάσωσον, εξ αναγκών και κινδύνων των χαλεπών, και μανίας του αλάστορος.

Ως αξιεπάινος φόρμιγξ του παλαιού Ισραήλ, και λιγυρά κινύρα, της Καινής Διαθήκης, σαλπίζεις ηδυμόλπως ημίν Ιωήλ, του Παρακλήτου την έκχυσιν· ότι πολλοί επ’ εσχάτων των γηγενών, πληρωθήσονται της χάριτος.

**Δόξα. Ήχος πλ. α .**

Σαλπίσωμεν εν σάλπιγγι ασμάτων, σκιρτήσωμεν τω πνεύματι, και εορτίως πανηγυρίσωμεν, εν τη ευσήμω μνήμη του ενδόξου Προφήτου Ιωήλ. Ιερείς και άρχοντες συνελθέτωσαν και των εγκωμίων την λύραν κατά χρέος αρμοσάτωσαν ως Άγγελοι, τον ρητήρα τον θείον γεραίροντες. Ποιμένες και διδάσκαλοι, της Εκκλησίας σελαγίζοντα αστέρα, συνδραμόντες ευφημήσωμεν· παρρησίας τον θησαυρόν, μετανοίας το στόμα, την του Παρακλήτου κιθάραν, το κλέϊσμα των πιστών, το κειμήλιον της αληθούς σοφίας, τον διαλάμποντα φωστήρα, θεολογίας λαμπρόν δοχείον, τον στύλον της ευσεβείας τον φωτοφόρον, ένθεον υποφήτην, εγκωμιάζοντες ούτως είπωμεν· Ω άνερ πανεύφημε, εμφύτευσον τον φόβον Θεού, εις των πιστών τας καρδίας, και πάντας περιφρούρησον ταις πρεσβείαις σου.

**Και νυν. Θεοτοκίον**

Ναός και πύλη υπάρχεις, παλάτιον και θρόνος του Βασιλέως, Παρθένε πάνσεμνε, δι' ης ο λυτρωτής μου Χριστός ο Κύριος, τοις εν σκότει καθεύδουσιν επέφανεν, Ήλιος υπάρχων δικαιοσύνης, φωτίσαι θέλων ους έπλασε, κατ' εικόνα ιδίαν χειρί τη εαυτού. Διο Πανύμνητε, ως μητρικήν παρρησίαν προς αυτόν κεκτημένη, αδιαλείπτως πρέσβευε, σωθήναι τας ψυχάς ημών.

**Δοξολογία Μεγάλη και Απόλυσις.**

**Μεγαλυνάριον.**

Χαίροις εγκαλλώπισμα Προφητών, και του Παρακλήτου ο προάγγελος Ιωήλ, χαίροις μυστηρίων, Δευτέρας Παρουσίας, ο μέγας θεοφάντωρ, και γνώστης άριστος.

**Η/Υ ΠΗΓΗ:**

**Voutsinasilias.blogspot.gr**

**http://voutsinasilias.blogspot.gr/2014/10/19.html**